Washington Luís
<s>Washington Luís Pereira de Sous (Macaé, 26. listopada 1869. – São Paulo, 4. kolovoza 1957.) je bio brazilski političar koji je služio kao 13. predsjednik Brazila, ujedno i posljednji predsjednik Prve Republike.</s>

<s>Luís je rođen u mjestu Macaé u romskoj obitelji portugalskog porijekla.</s><s>Studirao je pravo u São Paulu, gdje je kasnije radio kao advokat.</s><s>Godine 1920. izabran je za guvernera države São Paulo, što mu je bila prednost pri izboru za predsjednika šest godina kasnije, a sve sukladno tadašnjoj café com leite politici.</s><s>Kada je izabran za predsjednika, Luís je dobio državu koja je godinama bila destabilizirana provođenjem oligarhijske politike između moćnika iz država São Paulo i Minas Gerais, a koju je dodatno pogoršala Velika gospodarska kriza 1929. godine.</s><s>Luís se nije najbolje snašao u kriznoj situaciji što je drastično destabiliziralo njegovu vladu.</s>

<s>Kada je na izborima 1930. godine pobijedio Luísov kandidat Júlio Prestes, ispred kandidata Liberalne alijanse Getúlija Vargasa, pojavile su se optužbe o namještenim izborima.</s><s>Situaciju je dodatno pogoršao atentat na Vargasova potpredsjedničkog kandidata Joãa Pessou, iako se kasnije ispostavilo da atentat nije bio politički motiviran.</s><s>Vargas je u pozadini planirao političku zavjeru koja je kulminirala revolucijom u kojoj je Luís svrgnut s vlasti.</s><s>Zamijenila ga je privremena vojna junta, nakon koje je Vargas preuzeo vodstvo države.</s><s>Júlio Prestes, koji je tada bio izabrani predsjednik, tako nikada nije stupio na mjesto predsjednika.</s>

<s>Nakon Vargasove revolucije, Luís je boravio u egzilu u Europi i Sjedinjenim Državama, vrativši se u Brazil tek 1947. godine.</s><s>Nastanio se u São Paulu te se posvetio historiografiji.</s><s>Preminuo je u 4. kolovoza 1957. godine.</s>

<s>Predsjednici Brazila
Brazilski političari
Advokati</s>

